Diari Oficial de la Generalitat Valenciana


Sumari del DOGV 3429, del 08-02-1999 (1999/69)

RESOLUCIÓ de 12 de novembre de 1998, del conseller d'Obres Públiques, Urbanisme i Transports, relativa a la modificació puntual núm. 22, del Pla General d'Ordenació Urbana d'Orihuela.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3429

Data del DOGV
:   08-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/69


Data del document
:   12-11-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Orihuela
    * pla d'urbanisme

RESOLUCIÓ de 12 de novembre de 1998, del conseller d'Obres Públiques, Urbanisme i Transports, relativa a la modificació puntual núm. 22, del Pla General d'Ordenació Urbana d'Orihuela. [1999/X69]
  
Vist l'expedient que fa referència al projecte de modificació puntual núm. 22, del Pla General d'Ordenació Urbana d'Orihuela, del qual són rellevants els següents:
  
Antecedents de fet
  
Primer
  
L'Ajuntament d'Orihuela, en la sessió plenària del dia 12 de setembre de 1996, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, de 31 de juliol de 1996 i en un dels diaris de més difusió provincial el 28 de juny de 1996. No s'hi van presentar al·legacions.
  
Posteriorment, la Comissió Territorial d'Urbanisme d'Alacant, en la sessió del dia 20 de desembre de 1996, va acordar suspendre la tramitació de l'expedient fins que no s'esmenaren determinades observacions que es van comunicar a l'ajuntament i que feien referència al compliment de l'article 55.3 de la LRAU.
  
Finalment, l'Ajuntament d'Orihuela, el 14 d'agost de 1998, va trametre nova documentació a fi de complir l'acord de la Comissió Territorial d'Urbanisme abans esmentat.
  
Segon
  
La documentació està integrada per memòria informativa i justificativa i plànols de l'estat actual i modificat.
  
Tercer
  
La Comissió Territorial d'Urbanisme d'Alacant, en la sessió del 2 d'octubre de 1998, va acordar emetre un informe favorable sobre l'aprovació definitiva d'aquest expedient.
  
Fonaments de dret
  
Primer
  
Respecte del procediment, en aquest cas, s'han complert les prescripcions legalment establertes per a modificacions de pla general d'aquesta mena, que estan constituïdes pels articles 38 i 39 per remissió del 55 de la Llei 6/1994, de 15 de novembre, Reguladora de l'Activitat Urbanística. Així mateix, s'han sol·licitat els diferents informes preceptius.
  
Segon
  
Quant al fons de l'assumpte, el present expedient té per objecte el canvi d'alineacions en el paratge de Los Riquelme en La Murada, en la intersecció dels carrers Constitució, les Cadenes i Tarifa amb dues illetes de trànsit. L'encreuament es restableix així més racional al trànsit rodat.
  
Per tal com a les illes de cases esmentades hi ha edificis construïts, la superfície de viari que disminueix passaria a espai lliure verd privat. No s'hi varien les tipologies, ni els aprofitaments.
  
Atesa la xicoteta disminució de vials que es produeix i que es destina a espai lliure verd privat i tenint en compte que en la nova documentació presentada es realitza una cessió de 506 m2 de superfície a l'ajuntament que és la que actualment està destinada a la intersecció dels quatre carrers, es considera esmenada l'observació realitzada respecte d'això en l'acord de la Comissió Territorial d'Urbanisme d'Alacant, de 20 de desembre de 1996.
  
Tercer
  
Les determinacions que conté aquest expedient es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quart
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que estableix l'article 39 de la LRAU en relació amb l'article 6. d) del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vistos els preceptes legals esmentats i la resta de normativa aplicable, d'acord amb l'informe de la Comissió Territorial d'Urbanisme d'Alacant, resolc:
  
Aprovar definitivament la modificació puntual núm. 22, del Pla General d'Ordenació Urbana d'Orihuela.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des del dia de la notificació o publicació d'aquesta. Per a la interposició de l'esmentat recurs serà requisit imprescindible que, prèviament, el recurrent en comunique a aquest òrgan la interposició, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga interposar qualsevol altre recurs que considere oportú.